A kedves halála
A férfi csak ezt tudta a halálról:
    hogy elvisz és a némaságba lök.
De hogy a lány az árnyvilágba pártolt,
    s reáborult a titkos, néma köd,

és a szeméből elsuhant szelíden,
    azt hitte, hogy mint bolygó, anda hold
süt mosolya a túlvilági színen,
    s az alvilágnak csöndesen dalolt:

A férfi otthon lett a sírokon,
s minden halott olyan közel-rokon
lett néki, és ha vigasztalta más,

csak hallgatott, mert tudta, hogy csalás,
vallotta, a sír jó, a sír örök -
s lesimitotta néki a rögöt.
Versek
Szonettek